
**1) FN-topmøde. Din gruppe repræsenterer Olie- og kul-industrien**





Ovenstående email er sendt til følgende grupper der skal mødes i Toronto for at lave en plan:

1) Conventional Energy (olie- og kul-industrien)

Leverandør af kul, olie, naturgas og atomkraft. Gruppen repræsenterer af 95 % af verdenens eksisterende energiforsyning og er repræsentanter for de forsyningsselskaber der leverer energien til forbrugerne og for de virksomheder der leverer udstyr til virksomheder i de nævnte energiområder.

2) CleanTech virksomhederne (de store leverandører af vedvarende energi)

Leverandørerne af sol, vind, vandkraft, geotermisk, bioenergi. Leverandør af udstyr til energilagring, elektriske køretøjer, energieffektivitet, grønne bygninger og CO2 fangst udstyr.

3) Industri, handel og transport (de store energiforbrugere).

De store industrier, de store energiforbrugere, herunder bilproducenter, flyselskaber, shipping- og fragtselskaber, offentlig transport, myndigheder, industrimaskiner, byggeri, fast ejendom, forbrugsgoder

(tøj, elektronik, møbler osv.)

4) Landbrug, skovbrug og fiskeri (de store natur-forvaltende brancher)

Landbrugsvirksomheder, fødevare- og skovhugstvirksomheder. De største jordejere, inklusive regeringsministerier for skove og landbrug, og jord bevaringsmyndigheder.

5) World Governments (repræsentanter for hele verdens udviklingslande og udviklede lande)

Regeringsledere fra udviklede og udviklingslande nationer, der repræsenterer deres lande ved internationale organer som De Forenede Nationer.

6) Klima NGO'er (Climate Justice Hawks )

Ledere af den voksende klima- og miljø-bevægelse. Repræsentanter fra udviklingslande og fra de lande der først bliver ramt af klimaforandringerne. Klima NGO'erne går efter en mere seriøs klimaindsats, der begrænser opvarmningen til 1,5°C.

Jeres gruppe er nr. 1 - Conventional Energy (den store leverandør af sort energi).

I er leverandør af kul, olie, naturgas og atomkraft. Jeres gruppe repræsenterer af 95 % af verdenens eksisterende energiforsyning. I er også repræsentanter for de forsyningsselskaber der leverer energien til forbrugerne og for de virksomheder der leverer udstyr til de virksomheder.

I dette rollespil er jeres prioriteter:

1) Mange politikere har foreslået en skat på CO2. I er imod en høj CO2 pris (en høj Carbon price).

I har en forståelse for at en høj CO2 pris vil reducere drivhuseffekten, men en afgift på $30 pr ton CO2 er uacceptabel - det vil betyde at mange tusinder mennesker mister deres job (arbejdsløse minearbejdere, folk på boreplatform fyres, fyrede folk på raffinaderier og i sidste ende også fyrede ungarbejdere på tankstationer i Danmark).

2) Jeres gruppe er imod afgifter på fossile brændstoffer (no taxes on fossil fuels).

Jeres branche vil ikke betale omkostningerne for klimaændringer - alt I gør, er lovligt (ingen har brudt loven).

Naturgas er partikelfri og forurener ikke (ingen røg og os som en brændeovn). I foreslår at der gives tilskud til naturgas som man har gjort i Danmark i mange år - og stadig gør.

Hvis jeres gruppe bliver presset, så er det trods alt bedre at beskatte kul - det har den højeste CO2 andel (og I tjener mere på olie og gas end kul)

3) I vil arbejde for ny teknologi der fremmer biobrændstoffer og CO2 fangst.

Jeres branche anbefaler brug af naturgas og biobrændstoffer - så tilskud til biobrændstoffer.

Og så går I ind for øget til tilskud til forskning i kulstof fjernelsesteknologi (Carbon removal - der gemmer CO2 i undergrunden) - så behøver vi ikke spare på energien.

4) Generelt går I ind for ting der ikke skader jeres branche.

Den største methan-udledning kommer fra "Land and Industry Emissions". Så jeres branche støtter initiativer der reducerer afskovning og initiativer der sænker metan-udledning